Operasjonalisering

Operasjonalisering er å gjøre noe målbart ved observasjon eller eksperimentering. Operasjonalisering er viktig, siden noe man trodde var et enkelt konsept, kan vise seg å gi ulike svar ved ulike målemetoder.

Et banalt eksempel på operasjonalisering er å måle hvor sint en person er (noe som er vanskelig å vite uten å være personen selv) ved å måle volumet på talen til vedkommende i desibel. Slik kan en unngå en mulig subjektiv overdrivelse eller underdrivelse som ville komme om en bare benyttet spørreskjema.

Ved operasjonalisering gir man nøkkelbegreper et presist meningsinnhold og avgrenser det fenomenet som skal undersøkes. 

Kategori:Vitenskapsteori
Kategori:Vitenskapelig metode
Kategori:Vitenskapelig epistemologi